《初夏杂兴四首 其四》
宋代·方一夔

雨打梅头麦半枯，出门步步困泥涂。世情何但恶溪恶，野性聊同愚谷愚。

儿可读书供日课，妇如有酒待时须。兴来方试吟诗笔，西舍催钱吏索租。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。